pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ก.อุตฯ เตรียมชงมาตรการเยียวยาผู้ประกอบการเพิ่ม รับมือโควิด-19 [กระทรวงอุตสาหกรรม]
วันอังคารที่ 14 เมษายน 2563
ก.อุตฯ เตรียมชงมาตรการเยียวยาผู้ประกอบการเพิ่ม รับมือโควิด-19 [กระทรวงอุตสาหกรรม]
กระทรวงอุตสาหกรรมเตรียมชงมาตรการเยียวยาผู้ประกอบการเพิ่ม ยกเว้นค่าธรรมเนียมใบอนุญาต มอก. หลังชงมาตรการยกเว้นค่าธรรมเนียมรายปีให้ผู้ประกอบการโรงงานเข้า ครม. แล้ว เตรียมพลิกฟื้นธุรกิจรับมือโควิด-19
นางสาวสุชาดา แทนทรัพย์ โฆษกกระทรวงอุตสาหกรรม เปิดเผยว่า นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เตรียมชงมาตรการเยียวยาผู้ประกอบการที่ได้รับผลกระทบจากการแพร่ระบาดของเชื้อไวรัสโควิด-19 เข้า ครม. เพิ่มเติม หลังจากที่ก่อนหน้านี้ได้เสนอยกเว้นค่าธรรมเนียมรายปีให้ผู้ประกอบการโรงงานทั่วประเทศแล้ว โดยมาตรการเยียวยาผู้ประกอบการในครั้งนี้ ประกอบด้วยมาตรการยกเว้นค่าธรรมเนียมใบอนุญาต มอก. ค่าธรรมเนียมใบรับรองระบบงาน และค่าธรรมเนียมการตรวจสอบโรงงาน ซึ่งมาตรการดังกล่าวอยู่ในความรับผิดชอบของสํานักงานมาตรฐานผลิตภัณฑ์อุตสาหกรรม โดยสามารถช่วยเหลือผู้ประกอบการกว่า 30,000 ราย คิดเป็นมูลค่ากว่า 210 ล้านบาท นอกจากนี้ ยังมีมาตรการชดเชยเยียวยาให้ผู้ประกอบการ เพื่อแบ่งเบาภาระค่าใช้จ่ายของผู้ประกอบการในการขอรับใบอนุญาตมาตรฐานผลิตภัณฑ์อุตสาหกรรม (มอก.) ใบรับรองมาตรฐานผลิตภัณฑ์ชุมชน (มผช.) และใบรับรองมาตรฐานอุตสาหกรรมเอส (มอก.เอส) กว่า 12,000 ราย มูลค่ากว่า 100 ล้านบาท ทั้งนี้ มาตรการดังกล่าว นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ได้นําเข้าที่ประชุม ครม. เพื่อทราบแล้ว และเตรียมเสนอเข้า ครม. เพื่อพิจารณาให้ความเห็นชอบต่อไป สําหรับมาตรการเยียวยาอื่นๆ เพื่อช่วยเหลือผู้ประกอบการ SMEs และเกษตรกรชาวไร่อ้อยจะตามมาเป็นระยะ ด้าน นายวันชัย พนมชัย เลขาธิการ สมอ. กล่าวเพิ่มเติมว่า “หลังจากที่ ครม. ให้ความเห็นชอบแล้ว สมอ. จะเริ่มดําเนินการทันที เพื่อให้ความช่วยเหลือผู้ประกอบการ และสร้างบรรยากาศในการลงทุน รวมทั้ง เตรียมการช่วยเหลือฟื้นฟูเยียวยาให้ผู้ประกอบการ ภายหลังสถานการณ์ดีขึ้น ซึ่งคาดว่าจะสามารถฟิ้นฟูเศรษฐกิจให้เข้าสู่สภาวะปกติได้ในไม่ช้า สําหรับมาตรการด้านการคุ้มครองผู้บริโภคในช่วงการแพร่ระบาดนี้ สมอ. ยังคงดําเนินการอย่างเข้มงวด แม้จะมีมาตรการปฏิบัติงานภายในที่พัก หรือ Work from Home เพราะการปฏิบัติงานโดยส่วนใหญ่ของ สมอ. เป็นระบบอิเล็กทรอนิกส์ ทั้งกระบวนการออกใบอนุญาต และการตรวจติดตาม สําหรับการนําเข้าสินค้าที่ สมอ. ควบคุม เช่น สินค้ากลุ่มเหล็ก กลุ่มเครื่องใช้ไฟฟ้า และของเล่น สมอ. ได้เฝ้าจับตาอย่างใกล้ชิดผ่านระบบ National Single Window (NSW) หากพบสินค้าชนิดใดมีการนําเข้าในปริมาณมากผิดปกติ จะเข้าทําการตรวจสอบอย่างเข้มงวดทันที” นายวันชัยฯ กล่าว
รัฐบาลไทย-ข่าวทำเนียบรัฐบาล-รมว.ดิจิทัลฯ เป็นประธานเปิดการประชุม “APEC Riding the Wave of the E-Commerce Trend : Emerging and Expanding Business Options of MSMEs”
วันพุธที่ 6 มิถุนายน 2561
รมว.ดิจิทัลฯ เป็นประธานเปิดการประชุม “APEC Riding the Wave of the E-Commerce Trend : Emerging and Expanding Business Options of MSMEs”
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานในพิธีเปิดการประชุมเชิงปฏิบัติการ “APEC Riding the Wave of the E-Commerce Trend : Emerging and Expanding Business Options of MSMEs” พร้อมกล่าวปาฐกถาพิเศษในหัวข้อ “The Significance of e-Commerce for the MSME Sector in APEC” โดยสํานักงานส่งเสริมวิสาหกิจขนาดกลางและขนาดย่อม (สสว.) และสถาบันคีนันแห่งเอเชีย ร่วมกันจัดขึ้น เพื่อให้เจ้าของกิจการ วิสาหกิจขนาดกลาง ขนาดย่อม ขนาดย่อย (MSME) นักธุรกิจ และผู้กําหนดนโยบาย ได้มาแลกเปลี่ยนประสบการณ์ระหว่างกัน พร้อมการสร้างเครือข่ายร่วมกันกับวิทยากรผู้ทรงคุณวุฒิ เพื่อการเข้าถึงนโยบายเศรษฐกิจดิจิทัล รวมถึงการยกระดับของกลุ่มวิสาหกิจขนาดกลาง ขนาดย่อม และขนาดย่อยสู่เวทีโลก ทั้งนี้ รมว.กระทรวงดิจิทัลฯ ได้กล่าวถึงโครงการสําคัญของกระทรวงฯ ในการผลักดันกลุ่มวิสาหกิจชุมชน อาทิ การใช้ประโยชน์จากเน็ตประชารัฐ (Village Internet) รวมถึงการสร้างแพลตฟอร์ม e-Commerce สําหรับชุมชน การส่งเสริมผลิตภัณฑ์ชุมชนผ่านเว็บไซต์ ThailandPostmart ตลอดจนการพัฒนาทักษะของคนไทย เพื่อให้สามารถใช้ดิจิทัลอย่างรู้เท่าทันและสร้างรายได้อย่างยั่งยืน นอกจากนี้ สํานักงานพัฒนาธุรกรรมทางอิเล็กทรอนิกส์ (องค์การมหาชน) หน่วยงานในสังกัดกระทรวงดิจิทัลฯ ยังได้ร่วมมือกับ สสว. ในการทํา SMEs go online ซึ่งมี SMEs ลงทะเบียนแล้วกว่า 21,600 ราย เมื่อวันที่ 4 มิถุนายน 2561 ณ โรงแรมอนันตรา ริเวอร์ไซด์ ถนนเจริญนคร เขตธนบุรี กรุงเทพฯ
******************
รัฐบาลไทย-ข่าวทำเนียบรัฐบาล-นรม. เยี่ยมชมนิทรรศการ “ประชารัฐร่วมใจ แยกทิ้งขยะอันตราย” ตามนโยบายของรัฐบาล
วันอังคารที่ 18 กรกฎาคม 2560
นรม. เยี่ยมชมนิทรรศการ “ประชารัฐร่วมใจ แยกทิ้งขยะอันตราย” ตามนโยบายของรัฐบาล
เพื่อประชาสัมพันธ์โครงการความร่วมมือระหว่างภาครัฐกับภาคเอกชนในการเก็บรวบรวมของเสียอันตรายจากชุมชน
วันนี้ (18 กรกฎาคม 2560) เวลา 08.30 น. ณ บริเวณโถงชั้น 1 ตึกบัญชาการ 1 ทําเนียบรัฐบาล ก่อนการประชุมคณะรัฐมนตรี พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม นําคณะมาพบ พลเอก ประยุทธ์ จันทร์โอชา นายกรัฐมนตรี เพื่อประชาสัมพันธ์โครงการความร่วมมือระหว่างภาครัฐกับภาคเอกชนในการเก็บรวบรวมของเสียอันตรายจากชุมชน ซากผลิตภัณฑ์เครื่องใช้ไฟฟ้าและอิเล็กทรอนิกส์ ภายใต้แนวทาง “ประชารัฐร่วมใจ แยกทิ้งขยะอันตราย” ประกอบด้วย 1) กรมควบคุมมลพิษ 2) กรุงเทพมหานคร 3) กรมส่งเสริมคุณภาพสิ่งแวดล้อม 4) กรมส่งเสริมการปกครองท้องถิ่น และ 5) หน่วยงานภาคเอกชน ได้แก่บริษัท เดอะมอลล์ กรุ๊ป จํากัดบริษัท เซ็นทรัลพัฒนา จํากัด (มหาชน) บริษัท เซ็นทรัลแฟมิลี่มาร์ท จํากัด บริษัท ซีพีออลล์ จํากัด (มหาชน)บริษัท สยามพิวรรธน์ จํากัดและบริษัท สยามแม็คโคร จํากัด (มหาชน) โดยนําเสนอข้อมูลการดําเนินงานโครงการฯ ภายใต้แนวทาง “ประชารัฐร่วมใจ แยกทิ้งขยะอันตราย”
พร้อมกันนี้ นายกรัฐมนตรีได้ชมการสาธิตการแยกทิ้งขยะอันตราย และผู้แทนกระทรวงฯ ได้มอบตู้เก็บรวบรวมของเสียอันตราย (Drop off) ซึ่งมีประโยชน์ ดังนี้ 1) เพิ่มช่องทางอํานวยความสะดวกให้แก่ประชาชนในการแยกทิ้งของเสียอันตรายจากชุมชน 2) สร้างจิตสํานึกให้ประชาชนตระหนักถึงการคัดแยกของเสียอันตรายตั้งแต่ต้นทางจนถึงปลายทาง และ 3) เสริมสร้างความร่วมมือกับภาคเอกชนในการบริหารจัดการของเสียอันตราย
ทั้งนี้ ตอนท้ายนายกรัฐมนตรีได้กล่าวกับคณะผู้ดําเนินโครงการดังกล่าว ให้เพิ่มช่องตู้เก็บรวบรวมของเสียอันตราย (Drop off) และให้เพิ่มขนาดให้ใหญ่มากขึ้น โดยเน้นย้ําให้รณรงค์การสร้างจิตสํานึกให้ประชาชนทุกภาคส่วนได้ให้ความร่วมมือในการแยกทิ้งขยะ และยังได้กล่าวถึงประโยชน์ของการแยกขยะซึ่งจะนําไปสู่การพัฒนาด้านสิ่งแวดล้อมของประเทศไทยให้มีความยั่งยืนมากขึ้น
........................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีและคณะรัฐมนตรี เยี่ยมชมพิพิธภัณฑสถานแห่งชาติ เจ้าสามพระยา
วันอังคารที่ 19 กันยายน 2560
นายกรัฐมนตรีและคณะรัฐมนตรี เยี่ยมชมพิพิธภัณฑสถานแห่งชาติ เจ้าสามพระยา
นายกรัฐมนตรีและคณะรัฐมนตรี เยี่ยมชมพิพิธภัณฑสถานแห่งชาติ เจ้าสามพระยา
วันนี้ (19 ก.ย. 2560) เวลา 16.30 น. นายกรัฐมนตรีและคณะรัฐมนตรี เยี่ยมชมพิพิธภัณฑสถานแห่งชาติ เจ้าสามพระยา ตําบลประตูชัย อําเภอพระนครศรีอยุธยา จังหวัดพระนครศรีอยุธยา โดยพิพิธภัณฑสถานแห่งชาติ เจ้าสามพระยา สร้างขึ้นเนื่องในวโรกาสที่พระบาทสมเด็จพระเจ้าอยู่หัว และสมเด็จพระนางเจ้าพระบรมราชินีนาถ เสด็จพระราชดําเนินมาทอดพระเนตรโบราณวัตถุที่พบจากกรุพระปรางค์วัดราชบูรณะ จังหวัดพระนครศรีอยุธยา เมื่อวันที่ 23 พฤศจิกายน พ.ศ. 2500 กรมศิลปากรจึงได้สร้างพิพิธภัณฑสถานแห่งชาติ เจ้าสามพระยาขึ้นตามพระนามของสมเด็จพระบรมราชาธิราชที่ 2 (เจ้าสามพระยา) ผู้ทรงสถาปนาวัดราชบูรณะ
หลังจากเยี่ยมชมพิพิธภัณฑ์ฯเสร็จสิ้น นายกรัฐมนตรีและคณะออกเดินทางไปยังสนามกีฬาจังหวัดพระนครศรีอยุธยา เพื่อเดินทางกลับกรุงเทพฯ
รัฐบาลไทย-ข่าวทำเนียบรัฐบาล-กสร.ช่วยลูกจ้างปลดหนี้นอกระบบ ปล่อยกู้ดอกเบี้ยต่ำ
วันพฤหัสบดีที่ 10 มกราคม 2562
กสร.ช่วยลูกจ้างปลดหนี้นอกระบบ ปล่อยกู้ดอกเบี้ยต่ํา
​      กรมสวัสดิการและคุ้มครองแรงงาน ช่วยลูกจ้างปลดหนี้นอกระบบ ปล่อยกู้ดอกเบี้ยต่ําผ่านสหกรณ์ออมทรัพย์ในสถานประกอบกิจการ-รัฐวิสาหกิจ หมดเขต 31 กรกฎาคม 62 นี้
นายวิวัฒน์ ตังหงส์ อธิบดีกรมสวัสดิการและคุ้มครองแรงงาน (กสร.) เปิดเผยว่า กสร. โดยกองทุน เพื่อผู้ใช้แรงงานได้จัดทําโครงการเงินกู้เพื่อวิถีแห่งคุณภาพชีวิตที่ดีตามศาสตร์พระราชา เปิดโอกาสให้สหกรณ์ออมทรัพย์ในสถานประกอบกิจการและรัฐวิสาหกิจกู้ยืมเงินกองทุนเพื่อผู้ใช้แรงงานได้สูงสุดไม่เกินสหกรณ์ ละ 10 ล้านบาทอัตราดอกเบี้ยร้อยละ 2 ต่อปี เพื่อนําไปให้ลูกจ้างที่เป็นสมาชิกสหกรณ์ออมทรัพย์ในสถานประกอบกิจการและรัฐวิสาหกิจที่มีรายได้ประจําต่อเดือนไม่เกิน 35,000 บาท กู้เงินเพื่อนําไปปลดหนี้นอกระบบ หนี้บัตรเครดิต หรือพัฒนารายได้ของตนเองและครอบครัวในอัตราดอกเบี้ยไม่เกินร้อยละ 5 ต่อปี
นายวิวัฒน์ กล่าวต่อไปว่า สหกรณ์ออมทรัพย์ในสถานประกอบกิจการและรัฐวิสาหกิจที่สนใจ ดาวน์โหลดเอกสารยื่นคําขอกู้เงินและรายละเอียดได้ที่ www.labour.go.th โดยสามารถยื่นคํา ขอกู้ได้ตั้งแต่บัดนี้จนถึงวันที่ 31 กรกฎาคม 2562 สอบถามข้อมูลเพิ่มเติม โทรศัพท์ 0 2245 6774 หรือ 0 2246 0383
รัฐบาลไทย-ข่าวทำเนียบรัฐบาล-แรงงาน เตือนนายจ้าง หักค่าจ้าง โอที เสี่ยงมีความผิด
วันจันทร์ที่ 19 กุมภาพันธ์ 2561
แรงงาน เตือนนายจ้าง หักค่าจ้าง โอที เสี่ยงมีความผิด
กระทรวงแรงงาน โดยกรมสวัสดิการและคุ้มครองแรงงาน เตือนนายจ้างห้ามหักค่าจ้าง
ค่าล่วงเวลา ลูกจ้าง ฝ่าฝืนมีโทษจําคุก ไม่เกิน 6 เดือน ปรับไม่เกิน 1 แสนบาท หรือทั้งจําทั้งปรับ
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน(กสร.) เปิดเผยว่ากสร.ให้ความสําคัญกับการดูแลแรงงานไทย และแรงงานต่างด้าวในทุกด้าน เพื่อให้แรงงานทุกคนได้รับการคุ้มครองอย่างเท่าเทียม เข้าถึงสิทธิตามกฎหมาย ที่ผ่านมายังพบว่ามีสถานประกอบการบางแห่งมีความเข้าใจคลาดเคลื่อนในเรื่องของการหักค่าจ้าง โดยมีการหักค่าจ้างจากลูกจ้างเพื่อเป็นค่าอาหาร ค่าชุดทํางานเป็นต้น ซึ่งถือเป็นการกระทําที่ขัดต่อกฎหมาย ในเรื่องนี้พระราชบัญญัติคุ้มครองแรงงาน พ.ศ.2541ได้กําหนดห้ามนายจ้างหักค่าจ้าง ค่าทํางานล่วงเวลา ค่าทํางานในวันหยุด และค่าล่วงเวลาในวันหยุดจากลูกจ้าง เว้นแต่เป็นกรณีที่กฎหมายกําหนด เช่น ชําระค่าภาษี ชําระหนี้สินสหกรณ์ออมทรัพย์ เป็นต้น กรณีที่นายจ้างไม่ปฏิบัติก็จะมีความผิดตามกฎหมายโดยมีโทษจําคุกไม่เกิน 6 เดือน ปรับไม่เกิน 1 แสนบาทหรือทั้งจําทั้งปรับ ทั้งนี้ ได้สั่งการให้พนักงานตรวจแรงงานตรวจบังคับใช้กฎหมายอย่างเคร่งครัด หากพบว่ามีการฝ่าฝืนให้ดําเนินการตามกฎหมายทันที
อธิบดีกรมสวัสดิการและคุ้มครองแรงงาน กล่าวเพิ่มเติมว่า สําหรับนายจ้าง ลูกจ้าง และที่มีข้อสงสัยสอบถามได้ที่ กองคุ้มครองแรงงาน โทรศัพท์ 0 2245 7020, 0 2246 3096 สํานักงานสวัสดิการและคุ้มครองแรงงานกรุงเทพมหานครพื้นที่ 1 ถึง 10 สํานักงานสวัสดิการและคุ้มครองแรงงานจังหวัดทุกจังหวัด หรือหมายเลขโทรศัพท์สายด่วน 1506 กด 3
รัฐบาลไทย-ข่าวทำเนียบรัฐบาล-ธพว. ผนึกกำลัง 51 หน่วยงาน ขับเคลื่อนร้านค้าและตลาดประชารัฐต้นแบบเพื่อชุมชนเชื่อมโยงความรู้และการสนับสนุนเงินทุน สร้างความมั่นคงยั่งยืนในยุค 4.0
วันพุธที่ 8 มีนาคม 2560
ธพว. ผนึกกําลัง 51 หน่วยงาน ขับเคลื่อนร้านค้าและตลาดประชารัฐต้นแบบเพื่อชุมชนเชื่อมโยงความรู้และการสนับสนุนเงินทุน สร้างความมั่นคงยั่งยืนในยุค 4.0
ธพว. ร่วมกับ กทบ. และหน่วยงานพันธมิตร รวม 51 หน่วยงาน ลงนามบันทึกข้อตกลงความร่วมมือ(MOU)การขับเคลื่อนร้านค้าและตลาดประชารัฐต้นแบบเพื่อชุมชน มุ่งพัฒนาด้านเศรษฐกิจ สังคม และการเชื่อมโยงเครือข่าย
ในวันนี้ (8 มีนาคม 2560) ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว. หรือ SME Development Bank) ร่วมกับ สํานักงานกองทุนหมู่บ้านและชุมชนเมืองแห่งชาติ (กทบ.) และหน่วยงานพันธมิตร รวม 51 หน่วยงาน ลงนามบันทึกข้อตกลงความร่วมมือ (MOU) การขับเคลื่อนร้านค้าและตลาดประชารัฐต้นแบบเพื่อชุมชน มุ่งพัฒนาด้านเศรษฐกิจ สังคม และการเชื่อมโยงเครือข่าย ตลอดจนการส่งเสริมและสนับสนุนการพัฒนาองค์ความรู้ ระบบการบริหารจัดการ เพื่อเป็นกลไกในการเสริมสร้างความเข้มแข็งของระบบเศรษฐกิจฐานรากให้มีความมั่นคง และยั่งยืนในยุค 4.0 โดย นายสมคิด จาตุศรีพิทักษ์ รองนายกรัฐมนตรี นายสุวิทย์ เมษินทรีย์ รัฐมนตรีประจําสํานักนายกรัฐมนตรี และนายสนธิรัตน์ สนธิจิรวงศ์ ประธานกรรมการกองทุนหมู่บ้านและชุมชนเมืองแห่งชาติ และรัฐมนตรีช่วยว่าการกระทรวงพาณิชย์ ให้เกียรติเป็นสักขีพยาน ณ ห้องรอยัล จูบิลี่ ชั้น 1 อาคารชาเลนเจอร์ อิมแพคเมืองทองธานี
นายมงคล ลีลาธรรม กรรมการผู้จัดการ ธพว. กล่าวว่า การลงนามความร่วมมือในครั้งนี้ ธนาคารพร้อมเดินหน้าสนับสนุนผู้ประกอบการร้านค้าและตลาดประชารัฐต้นแบบเพื่อชุมชนอย่างเต็มที่ ทั้งด้านการส่งเสริมความเข้มแข็งทางการเงินให้มีเสถียรภาพ การพัฒนาองค์ความรู้ด้านนวัตกรรม เสริมสร้างโอกาสทางการตลาดให้มีศักยภาพสามารถขยายไปสู่กลุ่ม CLMV โดยจะเชื่อมโยงความรู้และการสนับสนุนเงินทุนกับ 51 หน่วยงานให้ออกมาเป็นรูปธรรมตามนโยบายรัฐบาล เพื่อเป็นกลไกในการเสริมสร้างความเข้มแข็งของระบบฐานรากให้มีความมั่นคง และยั่งยืน ธุรกิจสามารถเดินหน้าต่อไปได้ในสภาวะเศรษฐกิจยุค 4.0
โดยภายในงานธนาคารได้ร่วมออกบูธแบบครบเครื่องเรื่องเงินทุน อาทิ สินเชื่อ SMEs Transformation Loan สนับสนุนเงินทุนเพื่อปรับเปลี่ยนธุรกิจสู่ยุคอุตสาหกรรม4.0 สินเชื่อ SMART SMEs บัญชีเดียว สนับสนุนเงินทุนหมุนเวียนแก่ SMEs ที่เป็นนิติบุคคล และศูนย์นวัตกรรมทางเทคโนโลยี(Innovation Center) พัฒนาศักยภาพนวัตกรรมเทคโนโลยีให้เกิดมูลค่าแก่สินค้าและบริการ ฯลฯ
ผู้ที่สนใจข่าวสารหรือกิจกรรมต่างๆ ของธนาคาร สามารถติดตามผ่านช่องทาง Facebook.com : ธนาคารพัฒนาวิสาหกิจขนาดกลางและขนาดย่อมแห่งประเทศไทย หรือ Call Center 1357
ข้อมูลเพิ่มเติมติดต่อ : นางอุบลรัตน์ ค่าแพง ผู้อํานวยการฝ่ายสื่อสารองค์กรและกิจกรรมเพื่อสังคม โทร. 085-980-7861 หรือ 0-265-4574-5
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงอุตสาหกรรม เป็นประธานเปิดงานสัมมนา APEC Business Advisory Council 1/2017
วันอังคารที่ 21 กุมภาพันธ์ 2560
รัฐมนตรีว่าการกระทรวงอุตสาหกรรม เป็นประธานเปิดงานสัมมนา APEC Business Advisory Council 1/2017
20 กพ 60 รัฐมนตรีว่าการกระทรวงอุตสาหกรรม เป็นประธานเปิดงานสัมมนา APEC Business Advisory Council 1/2017
เมื่อวันที่ 20 กุมภาพันธ์ 2560 นายอุตตม สาวนายน รัฐมนตรีว่าการกระทรวงอุตสาหกรรม เป็นประธานเปิดงานสัมมนา APEC Business Advisory Council 1/2017 ภายใต้หัวข้อ SME Innovative Economy for Inclusive Growth และเป็นวิทยากรกล่าวในหัวข้อ Thriving SMEs info innovation Enterprises จัดโดย สภาอุตสาหกรรมแห่งประเทศไทย สภาหอการค้าแห่งประเทศไทย และสมาคมธนาคารไทย โดยมีนายเจน นําชัยศิริ ประธานสภาอุตสาหกรรมแห่งประเทศไทย ให้การต้อนรับ ณ ห้องนภาลัย บอลรูม ชั้น 2 โรงแรมดุสิตธานี กรุงเทพฯ
รัฐบาลไทย-ข่าวทำเนียบรัฐบาล-รัฐบาลบังคับใช้กฎหมายการใช้รถใช้ถนนเพื่อเพิ่มความปลอดภัย
วันพุธที่ 12 เมษายน 2560
รัฐบาลบังคับใช้กฎหมายการใช้รถใช้ถนนเพื่อเพิ่มความปลอดภัย
การกวดขันวินัยจราจรอย่างเข้มข้นในช่วงเทศกาลสงกรานต์ เพื่อความปลอดภัยของประชาชน โดยในชั้นต้นจะเป็นการแนะนํา และตักเตือน เพื่อให้ปรับพฤติกรรมก่อน
ต่อจากนี้ไป ขอเชิญรับฟังไทยคู่ฟ้า ครับ
รัฐบาลบังคับใช้กฎหมายสําหรับการใช้รถใช้ถนนเพื่อเพิ่มความปลอดภัยของประชาชนและลดการสูญเสียในการเดินทาง โดยช่วงเทศกาลสงกรานต์นี้ เจ้าหน้าที่จะยังคงจับปรับในกรณีที่ผู้ขับขี่และผู้โดยสารที่นั่งเบาะหน้ารถยนต์ส่วนบุคคลไม่คาดเข็มขัดนิรภัย แต่จะอนุโลมให้คําแนะนําตักเตือนผู้ที่นั่งเบาะหลังและไม่คาดเข็มขัดนิรภัยเพื่อให้เกิดการปฏิบัติอย่างถูกต้อง ส่วนรถโดยสารสาธารณะทั้งรถแท็กซี่ รถตู้ รถโดยสารประจําทางจะต้องคาดเข็มขัดทุกที่นั่ง ขณะที่รถกระบะจะอนุโลมให้นั่งในแค็ปและท้ายกระบะได้แต่ต้องไม่เกิน 6 คน ไม่นั่งบนขอบกระบะหรือฝาปิดท้ายรถ นอกจากนี้ เจ้าหน้าที่จะกวดขันผู้ขับขี่ที่ดื่มสุรา ขับรถหวาดเสียว ใช้ความเร็วเกินกําหนด เสี่ยงต่อการเกิดอันตราย เพื่อป้องกันอุบัติเหตุอีกทางหนึ่ง
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรีเผยไม่ว่าจะมีประชาชนแสดงความคิดต่อคำถาม 4 ข้อ กี่คน ก็จะรับฟังความคิดเห็น ระบุไม่ต้องการยอดไลค์
วันอังคารที่ 13 มิถุนายน 2560
นายกรัฐมนตรีเผยไม่ว่าจะมีประชาชนแสดงความคิดต่อคําถาม 4 ข้อ กี่คน ก็จะรับฟังความคิดเห็น ระบุไม่ต้องการยอดไลค์
นายกรัฐมนตรีเผยไม่ว่าจะมีประชาชนแสดงความคิดต่อคําถาม 4 ข้อ กี่คน ก็จะรับฟังความคิดเห็น ระบุไม่ต้องการยอดไลค์
วันนี้ (13 มิถุนายน 2560) เวลา 13.50 น. ณ บริเวณห้องโถง ตึกบัญชาการ 1 ทําเนียบรัฐบาล พลเอกประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงกรณีการเปิดให้ประชาชนตอบ 4 คําถามของนายกรัฐมนตรีว่า ตนคิดว่าทุกคนให้ความสําคัญกับ 4 คําถามดังกล่าวไปหรือเปล่า ซึ่งตนไม่ได้บอกว่าประชาชนจะต้องมาไลค์ทั้ง 6 ล้านคน ทั้งนี้ จะคนเดียวหรือ 10 คน ตนก็รับฟัง มี 100 คนก็รับฟัง 100 คน ว่าคนเหล่านั้นมีความคิดเห็นว่าอย่างไร แต่ตนไม่ได้ถามว่าจะเลือกตั้งเร็วหรือไม่เร็ว เพราะเลือกตั้งเป็นไปตามกระบวนการ และขั้นตอนของกฎหมายมีอยู่ จะไปถามทําไมอีก ซึ่งตนไม่ได้สนใจ ขออย่าตกเป็นเครื่องมือของใคร
นายกรัฐมนตรีกล่าวว่า "วันนี้สิ่งที่น่าเป็นห่วงคือเรื่องการทําโพลกดไลค์ เห็นหรือไม่ที่มีการจับชาวต่างชาติที่ไปตั้งกันอยู่จังหวัดสระแก้ว เพื่อรับจ้างกดไลค์ ฉะนั้นคุณไม่ต้องมาไลค์ให้ผม เพราะผมไม่เชื่อหรอก ในวันนี้เงินจ้างได้หมด เทคโนโลยีไปไกล ถ้าไปให้ความสําคัญในการสร้างความรับรู้ทางโซเชียลอย่างเดียวคงไม่ได้ มันต้องสร้างอย่างที่ผมพยายามจะพูด ซึ่งอาจจะไม่มีใครเขาพูดกัน อาจจะเข้าใจบ้างหรือไม่เข้าใจบ้าง ฟังไม่ครบหรือพูดไม่จบ”
---------------------------------------------
รัฐบาลไทย-ข่าวทำเนียบรัฐบาล-คกก. ติดตามมาตรการช่วยเหลือเยียวยาผู้ที่ได้รับผลกระทบเหตุการณ์ที่ จ.นครราชสีมา
วันจันทร์ที่ 17 กุมภาพันธ์ 2563
คกก. ติดตามมาตรการช่วยเหลือเยียวยาผู้ที่ได้รับผลกระทบเหตุการณ์ที่ จ.นครราชสีมา
วันเสาร์ที่ 15 กุมภาพันธ์ 2563
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลแต่งตั้งคกก. ติดตามมาตรการช่วยเหลือเยียวยาผู้ที่ได้รับผลกระทบจากเหตุการณ์ที่จังหวัดนครราชสีมา และเร่งรัดให้หน่วยงานที่เกี่ยวข้องดูแลผู้ที่ได้รับบาดเจ็บ และครอบครัวผู้เสียชีวิต ให้ครอบคลุมทุกมิติ ทั้งที่เป็นตัวเงินและไม่ใช่ตัวเงิน สําหรับการให้ความช่วยเหลือจากกองทุนเงินช่วยเหลือผู้ประสบสาธารณภัย สํานักนายกรัฐมนตรี จะจ่ายเงินช่วยเหลือให้กับครอบครัวผู้เสียชีวิต 27 ราย รายละ 1 ล้านบาท ผู้บาดเจ็บ 58 ราย แบ่งเป็นบาดเจ็บสาหัส รายละ 2 แสนบาท และบาดเจ็บทั่วไปหรือเล็กน้อย รายละไม่เกิน
1 แสนบาท นอกจากนี้ ยังมีเงินช่วยเหลือตามสิทธิข้าราชการ เงินช่วยเหลือของกระทรวงต่าง ๆ เช่น เงินช่วยเหลือของกระทรวงการคลัง กระทรวงยุติธรรม และการดูแลด้านทรัพย์สินที่เสียหาย อีกด้วย
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กสร. เตือนลูกจ้างวางแผนเดินทางช่วงหยุดยาวปีใหม่ กันปัญหาเลิกจ้าง
วันเสาร์ที่ 30 ธันวาคม 2560
กสร. เตือนลูกจ้างวางแผนเดินทางช่วงหยุดยาวปีใหม่ กันปัญหาเลิกจ้าง
กรมสวัสดิการและคุ้มครองแรงงาน เตือนลูกจ้างวางแผนเดินทางช่วงหยุดยาวปีใหม่กลับมาทํางานตาม
วันเวลาที่กําหนด โดยไม่ขาดงานติดต่อกันเกิน 3 วัน เพราะอาจเป็นสาเหตุให้นายจ้างบอกเลิกจ้างได้
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) กล่าวว่า ในช่วงเทศกาล
ปีใหม่สถานประกอบกิจการหลายแห่งได้ประกาศวันหยุดต่อเนื่องเป็นระยะเวลาหลายวัน เพื่อให้ลูกจ้างเดินทางกลับไปเยี่ยมครอบครัว และร่วมกิจกรรมตามประเพณีนิยม กสร. ขอฝากเตือนไปยังลูกจ้างทุกท่านที่เดินทางกลับภูมิลําเนาหรือเดินทางท่องเที่ยวต่างจังหวัดในช่วงปีใหม่นี้ ขอให้วางแผนการเดินทางไปกลับเพื่อความสะดวก ปลอดภัยและกลับมาทํางานทันตามวันเวลาที่กําหนด เพื่อไม่ให้ขาดงานโดยไม่มีเหตุอันจําเป็น เพราะอาจทําให้ลูกจ้างถูกลงโทษทางวินัยและอาจเป็นสาเหตุให้นายจ้างบอกเลิกจ้างได้
อธิบดีกรมสวัสดิการและคุ้มครองแรงงาน กล่าวเพิ่มเติมว่า พระราชบัญญัติคุ้มครองแรงงาน
พ.ศ.2541 ได้กําหนดกรณีลูกจ้างละทิ้งหน้าเป็นเวลา 3 วันทํางานติดต่อกันไม่ว่าจะมีวันหยุดคั่นหรือไม่ก็ตาม
โดยไม่มีเหตุอันสมควรนายจ้างสามารถเลิกจ้างได้โดยไม่ต้องจ่ายค่าชดเชย ทั้งนี้เพื่อไม่ให้เกิดเหตุดังกล่าวขึ้น
จึงขอให้ลูกจ้างปฏิบัติตามกฎหมาย และระเบียบ ข้อบังคับเกี่ยวกับการทํางานอย่างเคร่งครัด
รัฐบาลไทย-ข่าวทำเนียบรัฐบาล-รัฐบาลตั้งเป้าพัฒนาศักยภาพโรงพยาบาลชุมชน
วันพุธที่ 12 กันยายน 2561
รัฐบาลตั้งเป้าพัฒนาศักยภาพโรงพยาบาลชุมชน
รัฐบาลตั้งเป้าพัฒนาศักยภาพโรงพยาบาลชุมชน 781 แห่งทั่วประเทศให้ทันสมัยด้วยการนําเทคโนโลยีด้านสุขภาพช่วยเพิ่มความสะดวกในการบริการ การจัดเก็บข้อมูลผู้ป่วย การบริหารจัดการ และการรองรับผู้ป่วยที่พ้นระยะวิกฤตจากโรงพยาบาลใหญ่ โดยเน้น 3 โรค คือ โรคหลอดเลือดส
พุธที่ 12 ก.ย.61
รัฐบาลตั้งเป้าพัฒนาศักยภาพโรงพยาบาลชุมชน
ต่อจากนี้ไป ขอเชิญรับฟังไทยคู่ฟ้า ครับ
รัฐบาลตั้งเป้าพัฒนาศักยภาพโรงพยาบาลชุมชน 781 แห่งทั่วประเทศให้ทันสมัยด้วยการนําเทคโนโลยีด้านสุขภาพช่วยเพิ่มความสะดวกในการบริการ การจัดเก็บข้อมูลผู้ป่วย การบริหารจัดการ และการรองรับผู้ป่วยที่พ้นระยะวิกฤตจากโรงพยาบาลใหญ่ โดยเน้น 3 โรค คือ โรคหลอดเลือดสมอง สมองบาดเจ็บ และกระดูกสันหลังบาดเจ็บ เพื่อดูแลรักษาและเตรียมความพร้อมก่อนส่งกลับบ้าน ลดความแออัดและระยะเวลารอคอยในโรงพยาบาลใหญ่ รวมทั้งทํางานร่วมกับโรงพยาบาลส่งเสริมสุขภาพตําบล องค์กรปกครองส่วนท้องถิ่น ทีมหมอครอบครัว และหน่วยที่เกี่ยวข้องอื่น ๆ เพื่อยกระดับการบริการให้ดีขึ้น และบรรลุเป้าหมาย ประชาชนสุขภาพดี เจ้าหน้าที่มีความสุข ระบบสุขภาพยั่งยืน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กสร. ขอลูกจ้าง-นายจ้าง ช่วยกันเฝ้าระวังไฟไหม้ช่วงฤดูหนาว
วันพฤหัสบดีที่ 21 ธันวาคม 2560
กสร. ขอลูกจ้าง-นายจ้าง ช่วยกันเฝ้าระวังไฟไหม้ช่วงฤดูหนาว
กรมสวัสดิการและคุ้มครองแรงงาน ขอลูกจ้าง นายจ้าง ร่วมป้องกันเหตุไฟไหม้ฤดูหนาว เฝ้าระวัง   จุดเสี่ยงเป็นพิเศษ พร้อมสร้างจิตสํานึกด้านความปลอดภัย
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) กล่าวว่า ขณะนี้ประเทศไทยเข้าสู่ฤดูหนาวแล้ว หลายพื้นที่อากาศหนาวเย็น และมีลมพัดแรง สภาพอากาศแห้ง ซึ่งเสี่ยงต่อการเกิดอัคคีภัยได้สูง โดยเฉพาะทุ่งหญ้าหรือที่รกร้างว่างเปล่า รวมไปถึงอาคารบ้านเรือน สถานประกอบกิจการ และอาจลุกลามรุนแรงก่อให้เกิดความเสียหายแก่ชีวิตและทรัพย์สินได้ ทั้งนี้ เพื่อป้องกันความสูญเสียที่อาจเกิดขึ้น จึงขอเตือนมายังนายจ้าง ลูกจ้าง ตลอดจนประชาชนทั่วไปให้ช่วยกันเฝ้าระวังความปลอดภัย และขอให้สถานประกอบกิจการกําชับให้ลูกจ้างเพิ่มความเข้มงวดและความถี่ในการตรวจตราจุดเสี่ยงต่อการเกิดอัคคีภัย การใช้และจัดเก็บวัตถุไวไฟ เชื้อเพลิงที่ติดไฟง่าย และแหล่งความร้อนต่าง ๆ รวมทั้งขอให้มีการตรวจสอบระบบและอุปกรณ์ดับเพลิงให้อยู่ในสภาพพร้อมใช้งานตลอดเวลา
อธิบดีกสร. กล่าวต่อไปว่า นอกจากนี้ กสร. ขอความร่วมมือนายจ้างในการรณรงค์สร้างจิตสํานึก ความปลอดภัยและให้ความรู้ในการป้องกันอัคคีภัยแก่ลูกจ้าง เช่น จัดการฝึกซ้อมอพยพหนีไฟ อบรมเทคนิคการใช้อุปกรณ์ดับเพลิง เพื่อให้ลูกจ้างมีจิตสํานึกและความรู้ความเข้าใจที่ถูกต้องด้านความปลอดภัย ทั้งนี้ เพื่อให้ทุกคนมีความปลอดภัย ไม่มีเหตุการณ์สูญเสียและมีความสุขกับฤดูหนาวนี้
รัฐบาลไทย-ข่าวทำเนียบรัฐบาล-“ประภัตร” เปิดบ้านศูนย์ขยายพันธุ์พืช จ.สุพรรณ เน้นใช้ตลาดนำการผลิต
วันอังคารที่ 13 สิงหาคม 2562
“ประภัตร” เปิดบ้านศูนย์ขยายพันธุ์พืช จ.สุพรรณ เน้นใช้ตลาดนําการผลิต
“ประภัตร” เปิดบ้านศูนย์ขยายพันธุ์พืช จ.สุพรรณ เน้นใช้ตลาดนําการผลิต คัดสรรพันธุ์ดี เพื่อเพิ่มศักยภาพส่งออกพันธุ์พืช
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ กล่าวในโอกาสเป็นประธานเปิดงานวันถ่ายทอดเทคโนโลยีด้านการผลิตขยายพันธุ์พืชและเปิดบ้านศูนย์ขยายพันธุ์พืช ณ ศูนย์ขยายพันธุ์พืชที่ 9 ต.พลับพลาไชย อ.อู่ทอง จ.สุพรรณบุรี ว่า ศูนย์แห่งนี้มีภารกิจด้านการผลิตและขยายพันธุ์พืชพันธุ์ดี โดยกรรมวิธีด้านการเกษตรสมัยใหม่ เน้นการส่งต่อพืชพันธุ์ดีจากศูนย์ฯ สู่เกษตรกร เพื่อลดรายจ่าย เพิ่มรายได้ให้กับเกษตรกรในเขตพื้นที่รับผิดชอบ โดยการดําเนินงานภายใต้การกํากับดูแลของกองขยายพันธุ์พืช มีพื้นที่รับผิดชอบ จํานวน 13 จังหวัด ได้แก่ สุพรรณบุรี นครปฐม กาญจนบุรี สมุทรสงคราม สมุทรสาคร เพชรบุรี ประจวบคีรีขันธ์ ชัยนาท สิงห์บุรี อ่างทอง พระนครศรีอยุธยา ราชบุรี และอุทัยธานี ซึ่งการดําเนินการจัดงานวันถ่ายทอดเทคโนโลยีด้านการผลิตขยายพันธุ์พืช ในวันนี้ มีวัตถุประสงค์เพื่อสร้างการรับรู้เกี่ยวกับการทําการเกษตรแบบสมัยใหม่ เน้นพันธุ์พืชพันธุ์ดีจากศูนย์ฯ สู่เกษตรกร เป็นการลดรายจ่าย เพิ่มรายได้ให้เกษตรกร ภายในงานมีกิจกรรมการออกร้านจัดนิทรรศการจากหน่วยงานราชการ สังกัดกระทรวงเกษตรและสหกรณ์ และการออกร้านจําหน่ายผลิตภัณฑ์วิสาหกิจชุมชน จัดจําหน่ายผักปลอดสารพิษ
“ปัจจุบันเกษตรกรยังไม่สามารถเข้าถึงพันธุ์ดี เนื่องจากยังมีราคาแพงในตลาด ซึ่งการคัดสรรพันธุ์ที่ดีจะนํามาซึ่งการลดต้นทุน การเพิ่มมูลค่า และการเพิ่มศักยภาพการส่งออกให้มากขึ้น และยังส่งเสริมให้เกษตรกรมีพันธุ์พืชที่ดีใช้ตลอดฤดูกาล สิ่งสําคัญคือต้องหาตลาดรองรับ หรือใช้แนวทางตลาดนําการผลิต ในวันนี้จึงได้หาแนวทางช่วยเหลือเพื่อส่งเสริมให้เกษตรกรมีรายได้มากขึ้น โดยศูนย์ฯ จะผลิตต้นพันธุ์ดีซึ่งใช้เวลาประมาณ 3 เดือน จากนั้นจะจําหน่ายให้กับเกษตรกรที่ลงทะเบียนไว้กับศูนย์ฯ จํานวน 500 ครัวเรือนๆ ละ 100 ต้น รวม 50,000 ต้น ในราคา 20 บาท สําหรับพันธุ์ไม้ที่จะนํามาจําหน่าย อาทิ ดอกกระเจียว และสับปะรดสี เป็นต้น เพื่อให้เกษตรกรได้นําไปเพาะเลี้ยงต่อจนสมบูรณ์ต่อไป” นายประภัตร กล่าว
ทั้งนี้ การจัดตั้งศูนย์ขยายพันธุ์พืชทั้ง 10 แห่งทั่วประเทศ ของกรมส่งเสริมการเกษตร กระทรวงเกษตรและสหกรณ์ ได้แก่ ศูนย์ขยายพันธุ์พืชจังหวัดตรัง นครศรีธรรมราช ชลบุรี นครราชสีมา อุดรธานี บุรีรัมย์ มหาสารคาม ลําพูน พิษณุโลก และสุพรรณบุรี มีเป้าหมายเพื่อรองรับการผลิตและขยายพันธุ์พืชในชั้นพันธุ์ขยายและพันธุ์จําหน่ายไปสู่ กลุ่มเกษตรกร สหกรณ์ วิสาหกิจชุมชน ศูนย์พันธุ์พืชชุมชน Young Smart Farmer แปลงใหญ่ ตลอดจนภาคีเครือข่ายที่มีความต้องการ ผ่านกลไกงานส่งเสริมการเกษตรในพื้นที่ และยังผลิตรองรับพืชเศรษฐกิจที่มีปัญหาโรคพืชแฝงติดไปกับต้นพันธุ์ เช่น ท่อนมันสําปะหลัง เป็นต้น
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai